LV Eiropas Savienības Oficiālais Vēstnesis C 398/40

Vispārējās tiesas 2015. gada 7. oktobra spriedums – Bilbaina de Alquitranes u.c./Komisija

(Lieta T-689/13) (1)

(Vide un cilvēku veselības aizsardzība - Augstas temperatūras akmeņogļu darvas klasificēšana akūtā toksiskuma ūdens vidē un hroniskā toksiskuma ūdens vidē kategorijās - Regulas (EK) Nr. 1907/2006 un Nr. 1272/2008 - Acīmredzama kļūda vērtējumā - Vielas klasificēšana, pamatojoties uz tās komponentiem)

(2015/C 398/50)

Tiesvedības valoda – angļu

Lietas dalībnieki

Prasītājas: Bilbaína de Alquitranes, SA (Luchana-Baracaldo, Spānija), Deza, a.s. (Valašské Meziříčí, Čehijas Republika), Industrial Química del Nalón, SA (Oviedo, Spānija), Koppers Denmark A/S (Nyborg, Dānija), Koppers UK Ltd (Scunthorpe, Apvienotā Karaliste), Koppers Netherlands BV (Uithoorn, Nīderlande), Rütgers basic aromatics GmbH (Castrop-Rauxel, Vācija), Rütgers Belgium NV (Zelzate, Beļģija), Rütgers Poland Sp. z o.o. (Kędzierzyn-Koźle, Polija), Bawtry Carbon International Ltd (Doncaster, Apvienotā Karaliste), Grupo Ferroatlántica, SA (Madride, Spānija), SGL Carbon GmbH (Meitingen, Vācija), SGL Carbon GmbH (Bad Goisern am Hallstättersee, Austrija), SGL Carbon (Passy, Francija), SGL Carbon, SA (La Coruña, Spānija), SGL Carbon Polska S. A. (Racibórz, Polija), ThyssenKrupp Steel Europe AG (Duisburg, Vācija) un Tokai erftcarbon GmbH (Grevenbroich, Vācija) (pārstāvji – K. Van Maldegem, C. Mereu, P. Sellar un M. Grunchard, advokāti)

Atbildētāja: Eiropas Komisija (pārstāvji – P.-J. Loewenthal un K. Talabér-Ritz)

Persona, kas iestājusies lietā prasītāju prasījumu atbalstam: GrafTech Iberica, SL (Navarra, Spānija) (pārstāvji – C. Mereu, K. Van Maldegem, P. Sellar un M. Grunchard, advokāti)

Persona, kas iestājusies lietā atbildētājas prasījumu atbalstam: Eiropas Ķimikāliju aģentūra (ECHA) (pārstāvji – M. Heikkilä, W. Broere un C. Jacquet)

Priekšmets

Prasība daļēji atcelt Komisijas 2013. gada 2. oktobra Regulu (ES) Nr. 944/2013, ar ko, pielāgojot zinātnes un tehnikas attīstībai, groza Eiropas Parlamenta un Padomes Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu (OV L 261, 5. lpp.), ciktāl tajā augstas temperatūras akmeņogļu darva (CE Nr. 266–028-2) ir klasificēta kā akūti toksiska ūdens vidē viela kategorijā 1 (H400) un kā hroniski toksiska ūdens vidē viela kategorijā 1 (H410).

Rezolutīvā daļa:

1) atcelt Komisijas 2013. gada 2. oktobra Regulu (ES) Nr. 944/2013, ar ko, pielāgojot zinātnes un tehnikas attīstībai, groza Eiropas Parlamenta un Padomes Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu, ciktāl tajā augstas temperatūras akmeņogļu darva (CE Nr. 266–028-2) ir klasificēta kā akūti toksiska ūdens vidē viela kategorijā 1 (H400) un kā hroniski toksiska ūdens vidē viela kategorijā 1 (H410);

2) Eiropas Komisija sedz savus, kā arī atlīdzina Bilbaína de Alquitranes, SA, Deza, a.s., Industrial Química del Nalón, SA, Koppers Denmark A/S, Koppers UK Ltd, Koppers Netherlands BV, Rütgers basic aromatics GmbH, Rütgers Belgium NV, Rütgers Poland Sp. z o.o., Bawtry Carbon International Ltd, Grupo Ferroatlántica, SA, SGL Carbon GmbH (Allemagne), SGL Carbon GmbH (Autriche), SGL Carbon, SGL Carbon, SA, SGL Carbon Polska S. A., ThyssenKrupp Steel Europe AG, Tokai erftcarbon GmbH un GrafTech Iberica, SL tiesāšanās izdevumus;

3) Eiropas Ķimikāliju aģentūra (ECHA) sedz savus tiesāšanās izdevumus pati.

(1) OV C 85, 22.3.2014.